Document ID: /roh_data/filtered/fineweb-2-filterrobots_roh.jsonl.gz/3080

La regenza grischuna sustegna il svilup dad in organisatur da viadis en il Grischun. La firma MANU Touristik che porscha viadis da senioras e seniors survegnia in contribuziun da 800'000 francs or dal program da turissen dal chantun, quai communitgescha la regenza.
L'organisatur da viadis duaja gidar il chantun da meglierar sia cumpetitivitad. Aifer 5 onns duain vegnir vendidas 40'000 pauschalas d'in emna, quai che corespunda a 280'000 pernottaziuns. Las emnas pauschalas vegnan l'emprim purschidas en la destinaziun Tavau/Claustra. A partir da l'onn proxim lura era en ulteriuras regiuns turisticas.